
Katasztrófavédelemnél alkalmazott egyéni védőeszközök bemutatása, különös tekintettel a légzésvédelmi eszközök és védőruhák használatának lehetőségeire

Tudományos munkám célja, hogy bemutassam az egyéni védőeszközök alkalmazásának lehetőségeit és főbb területeit, valamint használatuk során felmerülő esetleges fejlesztésük főbb irányvonalait.
Vizsgálódásomban a hangsúlyt az egyéni védelmi eszközök bemutatása és rövid összefoglalásán belül a légzésvédelmi eszközök, valamint a védőruházatok felhasználhatóságának lehetőségeire, és ezen eszközökkel szemben támasztott követelmények megjelenítésére helyeztem. Valamint továbbá megpróbáltam bemutatni, hogy a tervezés, kiválasztás és használat összehangolása mellett együttesen is alkalmazhatók eredményesen, a biztonság és egészségmegőrzés érdekében.
A védelem iránya szerint csoportosítva próbáltam részletesen bemutatni azokat az általam ismert és jelenleg rendszeresített egyéni-, esetleg csapatvédő eszközöket, felszereléseket, melyek rendkívül fontos elemeit képezik a beavatkozó állomány testi épségének megőrzése érdekében tett intézkedések sorában. Külön fejezetben mutatom be a légzésvédelmi eszközök fajtáit, felhasználhatóságuk területeit, és kombinálhatóságuk körét a minél jobb védelem kialakítása érdekében. Az általam fontosnak tartott eszközcsoport áttekintése, amire még nagyobb hangsúlyt fektettem, az a védőruhák fajtáinak és alkalmazhatóságuk területeinek széles skálája, valamint specifikusságuk sajátosságai különböző kárelhárítási feladatok által támasztott követelményeknek való megfelelésük mértéke. Különösen jelentős kihívást jelent különböző veszélyhelyzetben az a komplexitás, amelynek a védőfelszereléseknek meg kell felelniük, mint például ismeretlen veszélyes anyag, vagy súlyos környezeti feltételek romlása esetén fennálló előre nem látható veszélyforrások elleni küzdelem.
Elméleti kutatásaim alapján megkíséreltem meghatározni azt a területet ahol szükséges lenne fejlesztés, illetve a lehetséges fejlődés irányát, amelyek mind azt a célt szolgálják, hogy a tűzoltók a testi épségük maximális megóvása mellett a lehető leggyorsabban és legszakszerűbben el tudják látni feladataikat, a fejlődő világunkban jelentkező komplex kihívásokkal szemben, mindezt a kor igényeinek megfelelve a lehető legnagyobb komfort biztosítása mellett.




